<classify> Mjumbe wa Kamati ya Utendaji ya Riadha Tanzania RT, Tullo Chambo alisema jana kuwa maandalizi yote kwa ajili ya mbio hizo yamekamilika karibu kila idara.Chambo alisema kuwa kiusalama wameshawasiliana na jeshi la Polisi kikosi cha Usalama Barabarani ili kuhakikisha kunakuwa na usalama wa kutosha kwa watoto watakaoshiriki mbio hizo.Alisema kuwa watoto watashiriki katika mbio za umbali tofauti tofauti, ambazo ni za kilometa tano, mbili, moja, na meta 50.Ofisa Masoko Mwandamizi wa Benki ya Azania, ambao ndio wadhamini wa mbio hizo, Othman Jibrea alisema kwa upande wao kila kitu kiko tayari zikiwemo zawadi za washindi wa mbio hizo.Alisema wameshaandaa fulana kwa ajili wa washiriki wa mbio hizo, ambazo mshindi wa kwanza kwa kilometa atano ataondoka na Sh 200,000, medali, begi lenye vifaa vya shule na vifaa vya michezo.Mshindi wa pili atapata Sh 150,000, begi lililosheheni vifaa vya shule pamoja na vifaa vya michezo, huku mshindi wa tatu ataondoka na Sh 100,000, medali, begi lililojaa vifaa vya shule na michezo.Mshindi wa nne hadi wa 10 wataondoka na kifuta jasho cha Sh 15,000 kila mmoja, medali, beki lenye vifaa vya shule na michezo. Katika mbio za kilometa mbili; mshindi wa kwanza hadi wa tatu watapata Sh 100,000, Sh 75,000 na Sh 50,000 wakati washindi wa nne hadi wa 10 kila mmoja ataondoka na kifuta jasho cha Sh 15,000, pamoja na vifaa vya shule na michezo.Mbio za kilometa moja washindi wataondoka na Sh 75,000, Sh 50,000, Sh 40,000 na Sh 15,000 kwa washindi wa nne hadi wa 10 pamoja na vifaa vya elimu na michezo.Washindi wa mbio za meta 50 na 100 kuanzia wa kwanza hadi wa 10 wote kila mmoja atafunguliwa akaunti katika benki ya Azania, ambayo itakuwa na kianzio cha Sh 15,000, pamoja na kila mmoja kupewa begi la shule lenye vifaa vyote kama daftari, kalamu, peni, ufutio na vingine.Mratibu wa mbio hizo, Wilhelm Gidabuday alisema watoto wanaminika kujisajili mbio hizo na hadi sasa ni zaidi ya 500 wameshajiandikisha kushiriki mbio hizo.  <topic>: MICHEZO 